

Fomo ya tihakelo ta vumbirhi ta muthelo wa xinkadyana

Nhlamuselo
Magoza lama faneleke ku landzeleriwa
Milawu leyi tirhisiwaku
Matirhelo na nkarhi wa ku endliwa ka ntirho
Mali leyi hakeriwaku
Tifomu leti tifaneleke ku tatiwa
Vuxokoxoko bya ku tihlanganisa

Nhlamuselo

Loko munhu a kuma mali leyi faneleke ku hakerisiwa muthelo kambe leyi nga hakerisiwiku muthelo hi ku landza ku kokiwa ka muthelo wa SITE kumbe PAYE , kumbe mali yo huma eka bindzu), u fanele ku hakela muthelo wa xinkadyana eka mali leyi a yi kumaku  Tihakelo ta muthelo wa xinkadyana tiendliwa eka tin'hweti ta ntsevu tin'wana na tin'wana.

Muthelo wa xinkadyana wu na xikongomelo xo pfuneta vahakeri va muthelo ku hlanganyetana na swiboho swa vona swo hakela muthelo hi ndlela leyi yaku emahlweni ku tlula ku va va fanela ku hakela ntsengo wukulukumba kan'we hi lembe ra nkambelo. Muthelo wa xinkadyana lowu wu nga hakeriwa, wu ta susiwa eka ntsengo wo hakelela muthelo wo hetelela , lowu wu faneleke ku hakeriwa hi munhu eka lembe leri faneleke ra nkambelo.

Munhu loyi a bohekaku ku hakela muthelo wa xinkadyana, u fanele loko ku nga si hela masiku ya 30 a bohekile ku hakela muthelo, a endla xikombelo hi ku tsala xa ku rejistara na hofisi ya rhavi ra le kusuhani ra va South African Revenue Service . KU tsandzeka ku endla tano, swi ta vangela leswaku u hakerisiwa ntswalo na ndziho eka ku hakela muthelo endzhaku ka nkarhi, na muthelo wun'wana wo ngetelela eka ku tlherisela tifomo ta muthelo endzhaku ka nkarhi.

Siku ro fanela ku hakela hi rona ra tihakelo ta vumbirhi ta muthelo wa xinkadyana, a ri nga vi endzhaku ka siku ro hetelela ra lembe ra nkambelo kumbe siku leri nga amukeriwa ra ku hela ka lembe ra timali.

Xiyaxiya: 

Loko ku hela ka lembe ra timali hi Februwari ku vangela vanhu ku nonon'hwa eka swa timali, kasi ku kumiwile ku amukeriwa hi va SARS ku nghenisa switatimende swa timali hi siku rin'wana ro ka ri nga ri ku hela ka Februwari, vanhu vo tano, va nga kombela na ku amukeriwa ka lewaku va nghenisa tifomo ta muthelo wa xinkadyana endzhaku ka nkarhi hi ku fambisana na ku nkarhi wa ku hela ka lembe ra timali lowu nga amukeriwa. Kambe timali leti nghenaku, nkarhi wa tona wa ha ta tama wa ha ri ku hela ka lembe ra nkambelo leri helaku hi ti-28/29 Februwari.

Hlayela muthelo wa xinkadyana hi ndlela leyi landzaku eka nkarhi wa vumbirhi:

mpimanyeto lowu heleleke wa lembe hinkwaro
ku susiwa muthelo wa mutirhi  lowu wu nga hakeriwa eka lembe hinkwaro
ku susiwa ti-credit ta muthelo wa le handle lowu pfumeleriweke wa lembe hinkwaro
ku susiwa ntsengo lowu nga hakeriwa eka nkari wo sungula.

Ehenhla

Magoza lama faneleke ku landzeleriwa

Hakela eka fomo leyi vekiweke ya IRP6 ya xitsundzuxo xa ku hakela hi siku ra kumbe ku nga si fika siku leri faneleke ra tihakelo.
Ku na tindlela leti landzaku to hakela eka va SARS:

Ku hakela muthelo wa xinkadyana ku nga endliwa eka hofisi ya rhavi ra SARS, hi Musumbuluko ku fikela Wavuntlhanu, exikarhi ka 08:00 na 15:30, ku nga katsiwi masiku ya tiholideyi
Loko ku hakeriwa ku endliwa hi poso, hi ku tirhisa ATM ya bangi, tinyike nkarhi wo ringana wa ku posa kumbe leswaku ku langutaniwa na fomo ya wena.
Loko tihakelo tiendliwa hi ndlela ya elektroniki, tinyike nkarhi wo ringana wa ku pfariwa ka tibangi leswaku mali yi ta hundzisiwa kahle leswi swi nga tekaku masiku mambirhi ku ya eka ya ntlhanu.

Vuxokoxoko bya bangi:

Tiklayente leti ti hakelaku eka khawuntara ya rhavi rin'wana na rin'wana ra ABSA, FNB kumbe Nedbank a ku nga ha laveki ku nyiketiwa ka nomboro ya akhawunti ya bangi na khodi ya bangi loko ku endliwa tihakelo. Leswi swi tirha hi ku fanana na le ka tiklayente leti ti tirhisaka inthanete ya ABSA, FNB, Nedbank na Standard Bank.
Leswi swi nga ta laveka ntsena i:

nomboro ya klayente ya referense ya tidijiti  ta 19
Nomboro ya ID ya loyi a hakeriwaka/ nomboro ya akhawunti leyi yi nga hlanganisiwa na muxaka wo karhi wa muthelo ku endla tihakelo.


Vuxokoxoko lebyi byi kombisiwa eka fomo ya ku xitiviso ya IRP 6.
Tihakelo leti ti nga fambisaniku na swimbirhi leswi nga laha henhla leswi ku nga nomboro ya referense na nomboro ya loyi a hakeriwaka ya ID, ti nga ka ti nga amukeriwi.

Loko siku ro hetelela ku ri siku ra holideyi, kumbe ku ri emaheleni ya vhiki , tihakelo ti fanele ku endliwa eka siku ro hetelela ra ntirho ku nga si va siku ra holideyi kumbe ku hela ka vhiki.

Xiyaxiya:

Tifomo ta IRP 6 ta nkarhi wa vumbirhi tifanele ku nghenisiwa hambi loko hi ku hlayela ka wena u vona ku nga ri na muthelo wa xinkadyana lowu wu faneleke ku hakeleriwa.
Tihakelo ta vumbirhi ta muthelo wa xinkadyana ti fanele ku endliwa hi ku landza mpimanyeto wa mali leyi nga amukeriwa leyi yi ringanaku na ntsengo wo sungula kumbe ntsengo lowu nga ta hlayeriwa hi mali leyi faneleke ku hakerisiwa muthelo ya lembe relero.
U nga boheka ku hakela muthelo wun'wana wo ngetela loko mpimanyeto wa mali leyi faneleke ku hakerisiwa muthelo yi ri hansi ka 90% ya mali leyi kongomeke leyi yi faneleke ku hakerisiwa muthelo na leyi nga le hansi ka ntsengo wo sungula.
Tiyisas leswaku tifomo ta IRP 6 ti nghenisiwa eka rhavi leri faneleke ra va SARS ku nga si fika siku leri ku faneleke ku endliwa tihakelo hi rona. Leswi swi ta tiyisa leswaku xikombelo xa wena xi amukeriwa no langutaniwa na xona hi nkarhi, na swona a wu nga faneli ku hakela ndziho na ntswalo.
Xitsundzuxo xa tihakelo eka fomo ya IRP 6 sweswi xi le ka pheji ra le tlhelo. U nga nghenisia tifomo ta wena etlhelo na tihakelo.
Languta eka IRP 12 Guidelines loko u lava ku pfuniwa eka ku tata fomo ya wena ya IRP 6.

Ehenhla

Milawu leyi tirhisiwaku

Income Tax Act, 1962  

Ehenhla

Matirhelo na nkarhi wa ku endliwa ka ntirho

SARS yi sungule service standards leswi nga ta nghenisiwa katsongo hi swiyenge eka malembe mambirhi ku nga . Loko u nghenisa tifomo ta wena eka va SARS, va na xikongomelo xa ku:

ku langutana no kambela hi ndlela leyi kongomeke 80% wa tifomo leti nga tatiwa kahle hi ndlela leyi kongomeke eka masiku ya 90 ya ku tirha ku sukela eka siku leri va amukelaku hi rona hi nkarhi wa bizi  na le masikwini ya 34 ya ku tirha loko va amukerile tifomo hi nkarhi lowu ku nga ri ku bizi h I wona wa 
ku langutana na tifomo ta VAT na PAYE eka masiku ya 20 ya ku tirha loko va tiamukerile
ku langutana na 90% wa tifomo leti nghenisiwaku hi elektroniki eka tiawarat a 4 loko va tiamukerile eka tiawara ta 24 endzhaku ka ku amukela tifomo leti nghenisiwaku hi mavoko.

Xiyaxiya:

Loko muyimeri a langutana na timhaka ta mithelo ya wena, i swa nkoka ku tivisa va SARS hi leswi. Leswi i ku ku sirhelela ku tiyisa leswaku va SARS a va paluxeli erivaleni xihundla xa wena.

Ehenhla

Mali leyi hakeriwaku

Vutirheli lebyi a byi hakeleriwi.

Ehenhla

Tifomu leti tifaneleke ku tatiwa



Return for the second provisional tax payment IRP6: Individual : Individual 

Return for the second provisional tax payment IRP6: Trust : Trust 

Return for the second provisional tax payment IRP6: Company or close corporation : Eka Khampani na le ka close corporation.


Xitsundzuxo xa tihakelo xi fambisana na fomo ya IRP 6.

Ehenhla

Vuxokoxoko bya ku tihlanganisa


